**Kisbér Város Önkormányzatának Képviselő-testülete**

**2870 Kisbér, Széchenyi u. 2.**

**ELŐTERJESZTÉS**

**Kisbér Város Önkormányzatának Képviselő-testülete**

**2025. február 14.-ei rendes ülésére**

**A polgármester 2025. évre járó szabadságának megállapítása és a szabadság**

**ütemezése.**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (továbbiakban: Kttv.) alapján a polgármesterek szabadságütemezésével kapcsolatos szabályozásról szeretnék előterjesztést tenni. Az alábbiakban részletesen ismertetem a vonatkozó jogszabályi rendelkezéseket és a szabadságütemezés menetét.

Magyarország helyi önkormányzatairól szóló 2011. évi CLXXXIX. törvény 73. §-a alapján a polgármesteri tisztség ellátásával kapcsolatos egyéb rendelkezéseket a közszolgálati tisztviselőkről szóló törvény állapítja meg.

A közszolgálati tisztviselőkről szóló 2011. évi CXCIX. törvény 225/C. § (1) bekezdése szerint a főállású polgármester évi huszonöt munkanap alapszabadságra és tizennégy munkanap pótszabadságra jogosult.

(2) bekezdésben foglaltak alapján a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

(3) bekezdése szerint minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) bekezdése alapján a polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

(5) bekezdés értelmében a foglalkoztatási jogviszonyban álló alpolgármester szabadságára az (1)–(4) bekezdésben foglaltak vonatkoznak azzal az eltéréssel, hogy a szabadság ütemezését a polgármester hagyja jóvá, és a szabadságot a polgármester adja ki.”

Tájékoztatom a Tisztelt Képviselő-testületet, hogy az előző évről áthozott szabadságom 5 nap. Az alapszabadság mértéke 39, összesen 44 nap az igénybevehető szabadságom mértéke.

Az alábbi határozati javaslatban megjelölt időpontokban kívánom igénybe venni szabadságaimat:

Kérem a tisztelt képviselő-testületet, hogy az előterjesztést megtárgyalni, a határozati javaslatot elfogadni szíveskedjenek.

**HATÁROZATI JAVASLAT**

Kisbér Város Önkormányzatának Képviselő-testülete a Kttv. 225/C. § (2) bekezdésében foglaltak szerint Sinkovicz Zoltán polgármester 2025. évre járó szabadságának megállapítását és ütemezését az alábbiak szerint hagyja jóvá:

**Szabadság ütemezése 2025. év.**

|  |  |  |  |  |
| --- | --- | --- | --- | --- |
| Hónap | Szabadság kezdete | Szabadság vége | Időtartam | **Munkanapok száma** |
| 1. | 01.02. | 01.03. |  | **2** |
| 2. | - | - |  | **-** |
| 3. | 03.17. | 03.18. |  | **2** |
| 4. | 04.16. | 04.17. |  | **2** |
| 5. | 05.14. | 05.15. |  | **2** |
| 6. | 06.10. | 06.12. |  | **3** |
| 7. | 07.07. | 07.18. |  | **10** |
| 8. | 08.06. | 08.22. |  | **12** |
| 9. | 09.10. | 09.11. |  | **2** |
| 10. | 10.06. | 10.07. |  | **2** |
| 11. | 11.17. | 11.18 |  | **2** |
| 12. | 11.22. | 12.31 |  | **5** |
| **Összesen:** |  |  |  | **44 munkanap** |

A Képviselő-testület felhatalmazza a jegyzőt a polgármester szabadság nyilvántartásával kapcsolatos feladatok elvégzésére.

Határidő: **azonnal**

Felelős: **Sinkovicz Zoltán** polgármester

Kisbér, 2025. február 13.

**Sinkovicz Zoltán sk.**

polgármester